Lejligheden i Ortigia ligger virkelig centralt for både by- og badelivet, der er en fin lille by-strand med sten for enden af gaden. Kvarteret er meget hyggeligt, til den ene side er der turistattraktionerne, til den anden side ligger der masser af hyggelige små gader med mere stille liv.
Lejligheden er meget fin og ren, den er smagfuldt indrettet, og der er alt, hvad man skal bruge til madlavning, hvis man vil spise i lejligheden. Det er nogle gode senge.
Udsigten fra terrasserne er fantastisk - havudsigt med smukke solnedgange, og de giver mulighed for udeliv, selvom du er "hjemme".
Sebastiano er en god vært, hjælpsom, venlig og meget nem at kommunikere med, han svarer hurtigt.
Vi havde glædet os meget, men alligevel var lejligheden endnu mere dejlig end forventet, beliggenheden er super, og det er et sted, som vi gerne vil vende tilbage til.